עמרי קסטן

**עמרי קסטן** (נולד ב-4 באוגוסט 1997) הוא מלחין, פזמונאי ומפיק מוזיקלי ישראלי, שידוע בעיקר בשל יצירותיו המשותפות עם אור מילשטוק.

## ביוגרפיה
ב-2018 יצא השיר הראשון שיצר לאמן, "קילומטר לזריחה" בביצועה של לירון בן שמעון, שנכנס לפלייליסט הערב של כאן גימל.

ב-2019 הלחין את השירים "מנגנת בי" של אריק סיני, "כנפיים" של עדי ביטי ו-"אפילו לדקה" של שירה לוי, וכתב את השיר "עד שתקרא לי שוב" של שיר חיימוב. כמו כן, הלחין, הפיק וניהל מוזיקלית את פרויקט "חיים שלי" של אסתי צרויה רומשקנו לזכר בעלה שנפטר מסרטן, במסגרתו יצא גם השיר "מגנטים" בביצועה של דנה ברגר.

ב-2020 הלחין את השירים "פירמידות" של עדי ורסנו ו-"Damaged Goods" של הדי ג'יי רן זיו. כמו כן, הלחין את השיר "כוחות" של רותם חן לזכרה של מירית הררי - אשתו המנוחה של שדרן הרדיו דידי הררי, וכן הלחין והפיק את "שיר לערן" בביצועה של שירה גבריאלוב לזכר ערן דן-גור ז"ל, אשר נפל במבצע ברצועת עזה ב-2008.

ב-2021 הלחין את "לשמוע את הלב" של רבקה זהר, שנכנס פעמיים לפלייליסט של כאן גימל והיה לשיר הנושא של אלבומה ה-11 ושל סיבוב ההופעות שליווה אותו. כמו כן, הלחין גם את "בא לי" של הראל סקעת, "לילות" של נתי לוי ו-"חתיכת משוגעת" של שירה גבריאלוב.

ב-2022 הלחין את השירים "כל פעם מחדש" של אריק סיני ויפעת תעשה ו-"על הכל" של שירה גבריאלוב, וכן שני שירים עבור אלדד כהן - "נסיך", שנכנס לפלייליסט של כאן גימל, ו-"עכשיו נרים", שלצד שחרורו כסינגל שימש גם כחלק מפסקול המחזמר הישראלי "סוף העולם שמאלה".

ב-2023 כתב והלחין 2 שירים לספיר סבן - "אם מישהו ידע", שזכה לשבחים, גרף מיליוני צפיות והשמעות, הגיע למקום הראשון במצעד השמעות הרדיו בישראל, נכנס לפלייליסטים של גלגלצ וכאן גימל, ואף היה מועמד בקטגוריית "שיר השנה" במצעד השנתי של גלגלצ ו-ynet, כאן גימל וטיקטוק, ובמצעד של רדיו דרום, ואת השיר "עוד", שנכנס גם הוא לפלייליסט כאן גימל. כמו כן, הלחין את השיר "אמא" של שירי מימון, שנכנס גם הוא לפלייליסט כאן גימל והיה מועמד ל-"שיר השנה" של רדיו דרום, וגם את שירה "רגל על רגל" שהגיע למקום ה-5 במצעד ההשמעות השבועי של מדיה פורסט. בנוסף, כתב והלחין את השיר "כשעולה ירח" של יערה לוי, והלחין והפיק את השיר "בוא אבא", שיצא כחלק מהפרויקט "הנבחרת של הדס" של הדס כהן.

ב-2024 כתב והלחין את השיר "רות עבור" של זאב נחמה, שזכה לשבחים ואומץ לקמפיין יום הזיכרון של עמותת נט"ל. כמו כן, כתב והלחין את השירים "ילדה קטנה כותבת מכתב" של אמיר דדון ו-"נ נא נאמ נאמנה" של ספיר סבן, שנכנסו שניהם לפלייליסט גלגלצ והיו מועמדים בקטגוריית "שיר השנה" במצעד השנתי של ynet ו-גלגלצ. באותה השנה יצא לאור האלבום "שקופה" של שירי מימון, ובו 2 שירים שכתב והלחין קסטן - "סמיילי" ו-"ניסע רחוק" בו התארח ברי סחרוף, שזכה לשבחים, נכח במצעד השבועי של מדיה פורסט למעלה מ-3 חודשים, היה בשיאו לשיר המושמע ביותר בתחנות הרדיו בישראל, היה מועמד לתואר שיר השנה במצעדים של כאן גימל, הרדיו האזורי, ישראל היום וישראלה, וכן היה בין 20 השירים המושמעים ביותר של שנת 2024. בנוסף לכך, לקח חלק בשירים "יש כאן טוב" של ליאור נרקיס, "הלילה בא" של יערה לוי, "ילד (L'Enfant)" של אישתאר, "עד קץ הכל" של אריק סיני, "אבא כאן" ו-"עבד" של ספיר סבן, ו-"מישהו אחר" ו-"מגדל קלפים" של ים רפאלי.

ב-2025 יצא הסרט הקצר "שם טוב האבי 2" של תמיר בר, בו כתב, הלחין ועיבד את השירים "עבד כי ימלוך" ו-"אחד עומד ונואם", וייעץ מוזיקלית בשירים "Welcome to Ya Hood" ו-"אל תענה". כמו כן, כתב והלחין את השירים "ארץ" של עידן רייכל, שנכנס לפלייליסט גלגלצ והיה מועמד בקטגוריית שיר השנה במצעד השנתי, "שימי ראש עליי" של שלומי שבת שהגיע למקום ה-3 במצעד ההשמעות של מדיה פורסט ו-"ישתבח" של אברהם טל שהגיע למקום ה-1 במצעד ההשמעות של מדיה פורסט, נכנס לפלייליסט גימל והיה מועמד בקטגוריית "שיר השנה" במצעדים של כאן גימל וישראלה. בנוסף, לקח חלק בשירים "העיניים הכחולות שלך" של שירה מרגלית, "רואה הכל" של גד אלבז, "מלאכים ושדים" של פלד, "אחים שלי איתי" של עידו מלכה, "אין לי עוד אביב" של עומרי סבח, "שלח לי יונה" של דניאל וייס, "עולם מפלסטיק" של דולב מנדלבאום, ו-"אל תלכי אלונה" של עודד פז והקסדות ("הפיג'מות"). באותה השנה יצאו גם אלבום האולפן השני של ספיר סבן, "נאמנה", בו כתב והלחין קסטן את כלל השירים לצד אור מילשטוק, סבן וסתיו שמש, אלבום הבכורה של אדווה עומר, בו הלחין והפיק מוזיקלית את כלל השירים, השיר "שוא נח, אבא" בביצועו של עודד פז ובשיתוף האקדמיה ללשון העברית, "להיות אני" בביצועם של יובל מעתוק ואחיה קובי ובשיתוף עמותת "שווים", ו-"עטופה בשריון" בביצוען של הלהקות הצבאיות בחיל החינוך והנוער, לצד שני פאולה צורי.

ב-2026 יצא אלבום הבכורה של תמר ריילי, הנושא את שמה ("תמר ריילי"), ומתוכו השיר "בוקר טוב בלאגן" שכתבו והלחינו קסטן ואור מילשטוק לצד ריילי, אור קודאי ושאולי יצחק. כמו כן, כתב, הלחין והפיק קסטן את הפסקול ואת שיר הנושא בביצועו של ירמי קפלן לסדרת הרשת "ערים תאומות" בערוץ היוטיוב "דונקי", לצידו של מילשטוק ויוצרי הערוץ - אור בוטבול ועמרי הכהן.

## שירים בולטים

## קישורים חיצוניים
* 
* עמרי קסטן, באתר שירונט
* 

## הערות שוליים

2023 02
קטגוריה:פזמונאים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:יוצרים בעברית
קטגוריה:בוגרי תיכון חדש הרצליה
קטגוריה:ישראלים שנולדו ב-1997